wannaphong/clean_thaiwikipedia huggingface dataset:
# สัญญาอนุญาตครีเอทีฟคอมมอนส์
สัญญาอนุญาตครีเอทีฟคอมมอนส์ เป็นสัญญาอนุญาตทางลิขสิทธิ์จำนวนหนึ่ง ประกาศใช้เมื่อ 16 ธันวาคม ค.ศ. 2002ประวัติครีเอทีฟคอมมอนส์ โดยครีเอทีฟคอมมอนส์ ซึ่งเป็นองค์กรไม่แสวงหาผลกำไรในสหรัฐ ก่อตั้งเมื่อ ค.ศ. 2001

 สัญญาอนุญาต 
รายละเอียดของแต่ละสัญญาอนุญาตนั้น ขึ้นอยู่กับรุ่นของสัญญา และประกอบไปด้วยตัวเลือกจากสี่เงื่อนไข
 แสดงที่มา (Attribution - by) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ผู้นั้นได้แสดงเครดิตของผู้เขียนหรือผู้ให้อนุญาตตามที่ระบุไว้
 ไม่ใช้เพื่อการค้า (Noncommercial - nc) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ไม่นำไปใช้ในทางการค้า
 ไม่ดัดแปลง (No Derivative Works - nd) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าวในรูปแบบที่ไม่ถูกดัดแปลงเท่านั้น
 อนุญาตแบบเดียวกัน (Share Alike - sa) : อนุญาตให้ผู้อื่นแจกจ่ายงานดัดแปลง ได้เฉพาะกรณีที่ชิ้นงานดัดแปลงนั้นเผยแพร่ด้วยสัญญาอนุญาตที่เหมือนกันทุกประการกับงานต้นฉบับ (ดู copyleft)

เงื่อนไขเหล่านี้สามารถใช้ประกอบได้มากที่สุด 6 แบบ ได้แก่
 แสดงที่มา (cc-by)
 แสดงที่มา-ไม่ใช้เพื่อการค้า (cc-by-nc)
 แสดงที่มา-ไม่ใช้เพื่อการค้า-ไม่ดัดแปลง (cc-by-nc-nd)
 แสดงที่มา-ไม่ใช้เพื่อการค้า-อนุญาตแบบเดียวกัน (cc-by-nc-sa)
 แสดงที่มา-ไม่ดัดแปลง (cc-by-nd)
 แสดงที่มา-อนุญาตแบบเดียวกัน (cc-by-sa)
จะเห็นได้ว่า ทุกแบบล้วนมีการแสดงที่มา (by) เสมอ

ผู้อื่นสามารถนำผลงานไปใช้ต่อได้โดยไม่ต้องขออนุญาต เพียงแต่ต้องทำตามเงื่อนไขที่กำหนดไว้ หากจะนำไปใช้นอกเหนือจากที่กำหนด ก็จำเป็นต้องติดต่อเพื่อขออนุญาตอีกที

 เว็บไซต์ที่มีชื่อเสียงใช้สัญญาอนุญาตของครีเอทีฟคอมมอนส์ 
 ฟลิคเกอร์ 
 วิกิพีเดีย (CC-BY-SA v3.0)
 วิกิมีเดียคอมมอนส์
 เอ็มไอที โอเพนคอร์สแวร์
 บล็อกนัน
# ท่าอากาศยานแห่งชาติวอชิงตัน โรนัลด์ เรแกน
ท่าอากาศยานแห่งชาติวอชิงตัน โรนัลด์ เรแกน  ตั้งอยู่ที่เมืองอเล็กซานเดรียในเทศมณฑลอาร์ลิงตัน รัฐเวอร์จิเนีย รองรับการจราจรของวอชิงตัน ดี.ซี. และยังเป็นท่าอากาศยานที่ใกล้ตัวดี.ซี.มากที่สุดอีกด้วย นอกจากนี้ยังเป็นท่าอากาศยานสำคัญของสายการบินยูเอสแอร์เวย์

ในวันที่ 6 กุมภาพันธ์ พ.ศ. 2541 ได้เปลี่ยนชื่อท่าอากาศยานยานมาใช้ชื่อปัจจุบัน เพื่อเป็นเกียรติต่ออดีตประธานาธิบดีโรนัลด์ เรแกน

 อาคารผู้โดยสาร และสายการบิน 
 อาคารผู้โดยสาร เอ 
 นอร์ธเวสต์แอร์ไลน์
 นอร์ธเวสต์แอร์ลิงก์ ให้บริการโดย พินนาเคิลแอร์ไลน์
 มิดเวสต์แอร์ไลน์
 สปิริตแอร์ไลน์
 เอทีเอแอร์ไลน์
 แอร์ทรานแอร์เวย์

 อาคารผู้โดยสาร บี 
 อาคารเทียบเครื่องบิน 1 
 คอนติเนนตัล แอร์ไลน์
 คอนติเนนตัลเอกซ์เพรส
 เดลตาแอร์ไลน์
 เดลต้าคอนเนคชั่น ให้บริการโดย คอมแอร์
 เดลต้าคอนเนคชั่น ให้บริการโดย ชัตเทิลอเมริกา
 เดลต้าคอนเนคชั่น ให้บริการโดย โชโตโกวแอร์ไลน์
 เดลต้าคอนเนคชั่น ให้บริการโดย แอตแลนติก เซาท์เวสต์ แอร์ไลน์
 เดลต้าชัตเทิล ให้บริการโดย เดลตาแอร์ไลน์
 อลาสกาแอร์ไลน์
 แอร์แคนาดา
 แอร์แคนาดาแจ๊ซ

 อาคารเทียบเครื่องบิน 2 
 ฟรอนเทียร์แอร์ไลน์
 ยูไนเต็ดแอร์ไลน์
 ยูเอสแอร์เวย์
 อเมริกันแอร์ไลน์
 อเมริกันอีเกิล

 อาคารผู้โดยสาร ซี 
 ยูเอสแอร์เวย์
 ยูเอสแอร์เวย์ ให้บริการโดย อเมริกันเวสต์แอร์ไลน์
 ยูเอสแอร์เวย์ชัตเทิล ให้บริการโดย ยูเอสแอร์เวย์
 ยูเอสแอร์เวย์เอกซ์เพรส ให้บริการโดย โคลแกนแอร์
 ยูเอสแอร์เวย์เอกซ์เพรส ให้บริการโดย โชโตโกวแอร์ไลน์
 ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
 ยูเอสแอร์เวย์เอกซ์เพรส ให้บริการโดย เพีนดมอนต์แอร์ไลน์
 ยูเอสแอร์เวย์เอกซ์เพรส ให้บริการโดย รีพับบลิกแอร์ไลน์
 ยูเอสแอร์เวย์เอกซ์เพรส ให้บริการโดย แอร์วิสคอนซิน
# มหายุคมีโซโซอิก
มหายุคมีโซโซอิก (อังกฤษ: Mesozoic Era) เป็นมหายุคที่สองจาก 3 มหายุคทางธรณีกาลของโลกในบรมยุคฟาเนอโรโซอิก โดยอยู่ถัดจากมหายุคพาลีโอโซอิกและอยู่ก่อนหน้ามหายุคซีโนโซอิก
มหายุคมีโซโซอิกมีช่วงอายุตั้งแต่ 251-65 ล้านปีมาแล้ว อยู่ในช่วงเวลาที่มีการแยกตัวออกจากกันของมหาทวีปแพนเจีย ทำให้เกิดผืนแผ่นดินลอเรเซียและผืนแผ่นดินกอนด์วานา คั่นกลางด้วยมหาสมุทรเททิส จากนั้นจึงเกิดการแยกตัวขึ้นอีกภายในผืนแผ่นดินทั้งสอง ทำให้เกิดทวีปต่าง ๆ ดังที่เป็นอยู่ในปัจจุบัน มหายุคมีโซโซอิกเป็นมหายุคที่เรียกได้ว่าสัตว์เลื้อยคลานครองโลก

 ยุคทางธรณีวิทยา 
มหายุคมีโซโซอิกแบ่งย่อยออกเป็น 3 ยุค ดังนี้
 ยุคไทรแอสซิก (251.0 ถึง 199.6 ล้านปีมาแล้ว) เป็นยุคแรกเริ่มของไดโนเสาร์และสัตว์เลื้อยคลาน
 ยุคจูแรสซิก (199.6 ถึง 145.5 ล้านปีมาแล้ว) เป็นยุคของสัตว์เลื้อยคลาน พบนกและสัตว์เลี้ยงลูกด้วยนมเป็นครั้งแรก มีไดโนเสาร์จำนวนมาก
 ยุคครีเทเชียส (145.5 ถึง 65.5 ล้านปีมาแล้ว) เป็นยุคที่ไดโนเสาร์และสัตว์ขนาดใหญ่สูญพันธุ์ มีสัตว์พวกไพรเมตเกิดขึ้นเป็นครั้งแรก
# แทน นครปฐม
แทน นครปฐม (11 มีนาคม พ.ศ. 2487 -) หรือในชื่อจริงคือ ชัชวาล บัวล้ำเลิศ (ชื่อเดิม ชัช บัวล้ำเลิศ) เป็นนักร้องจากจังหวัดนครปฐม ฝ่าฟันอุปสรรคเพื่อการเป็นนักร้องลูกทุ่งมาอย่างทรหด เขาเป็น 1 ใน 5 ทหารเสือที่สุรพลรับประจำวง

 ประวัติ 
แทน นครปฐม  มีชื่อจริงตามบัตรประจำตัวประชาชนว่า ชัชวาล บัวล้ำเลิศ ที่บ้านเลขที่ 42 หมู่ที่ 6 ตำบลบางแขม  อำเภอเมือง จังหวัดนครปฐม คุณพ่อชื่อชิด  คุณแม่ชื่อช่วย  มีพี่น้อง 10 คน ชาย 2 คน หญิง 8 คน แทนเป็นลูกคนโต  ในวัยเด็กเรียนหนังสือที่โรงเรียนวัดลาดปลาเคล้า จบการศึกษาภาคบังคับ ชั้น ป.4   ทางบ้านมีอาชีพทำนา  

 เส้นทางลูกทุ่ง 
ช่วงวัยรุ่น อยากเป็นนักร้องลูกทุ่งอย่างมาก ประมาณ พ.ศ. 2508  ทราบข่าวทางวิทยุว่า สุรพล สมบัติเจริญ เปิดรับสมัครนักร้องเข้าประจำวงดนตรีสุรพล สมบัติเจริญ  จึงดิ่งไปสมัคร  คราวนั้นคนสมัครร่วม 2,000 คนเห็นจะได้ ก่อนแข่งไม่มั่นใจตัวเองเท่าไหร่ เพราะคนแข่งมีมากเหลือเกิน แต่เมื่อใจรักจึงเสี่ยงดู โดยใช้เพลงของขุนพลเพลงลูกทุ่ง ไวพจน์ เพชรสุพรรณ ในเพลง "กลับเถิดทูนหัว "ประกวด ซึ่งแม้แต่สุรพล  สมบัติเจริญ คนจัดประกวดยังอดชมไม่ได้ 

ผลปรากฏว่า เขาคือ 1 ใน 5 ที่สอบผ่านการ" ทดสอบเสียง" 5 ทหารเสือคราวนั้น ได้แก่ 1. พร พนาไพร 2. มนไพร ลูกราชบุรี 3. เพชรน้อย ลูกสุพรรณ 4. เปี๊ยกเล็ก จอมบึง และ 5. แทน นครปฐม ในจำนวน 5 คน แทน นครปฐม ถือว่าโชคดีกว่าใคร  ได้อัดแผ่นเสียงชิมลางความดังก่อนใครเพื่อน  สุรพล สนับสนุนให้อัดแผ่นเพลงแรก ปี พ.ศ. 2509 ในเพลง " สบตาพาฝัน " งานประพันธ์ของ  รุ่งทิพย์ ธารทอง  นักร้อง-นักแต่งเพลงสมัยนั้น   แค่เพลงแรก ความดังก็ถามหาแล้ว และได้รับการสนับสนุนอัดแผ่นอีกหลายเพลงตามมา ประวัติแทน นครปฐม

 ผลงานเพลงที่บันทึกแผ่นเสียง 
 หนึ่งในฝูงชน  
 อย่ายั่วนะ 
 วิมานเนรมิตร 
 บอกแล้วไม่เชื่อ  
 หนุ่มบ้านแพน 
 นครปฐมแห่งความหลัง  
 กลัวน้องสองใจ  
 รักเข้าไส้  
 จนแล้วไม่เจียม  
 เจ็บ จ.ใจ เรี่ยไรรัก   
 สาวสะพานลอย 
 ฝากใจไว้เวียงจันทร์ 
 แทนระทม  
 ตลุงรักราชบุรี (คู่กับนงเยาว์) 
 หัวบ่ดี (คู่กับนงเยาว์) 
 เข้าท่า (คู่กับนงเยาว์) 
ลักษณะเด่นของแทน  พูดน้อย  เยือกเย็น อารมณ์ดี  เวลาร้องเพลงจะทุ่มเท จริงจัง  เสียงที่เปล่งเวลาร้องจะใส กังวาล  ชัดถ้อยชัดคำ  แก้วเสียงมีมนต์ชวนให้หลงใหลยิ่งนัก

ผลงานเพลงที่ประพันธ์เอง/ร้องเอง    มี  2  เพลง  คือ  ฝากใจไว้เวียงจันทร์  และ ฝันว่าดัง

 ปัจจุบัน 
อยู่กับครอบครัว  " โสนน้อย เมืองสุพรรณ " เจ้าของเพลง " หุ้นผัว " อันลือลั่นในอดีต  มีบุตร 2   คน ชาย 1 คนหญิง 1 คน ผู้ชายชื่อ ตั้ม  ไพโรจน์ บัวล้ำเลิศ ผู้หญิงชื่อ โอ๋ กนกวรรณ บัวล้ำเลิศ (ข่าวว่าสวยเหมือนแม่) แทน   ยังร้องเพลงรับเชิญงานทั่วไป
# อิกัวโนดอน
อิกัวโนดอน  เป็นสิ่งมีชีวิตสกุลหนึ่งในกลุ่มของไดโนเสาร์กินพืช มีขาหลังใหญ่และแข็งแรง ค้นพบซากดึกดำบรรพ์ในปลายยุคจูแรสซิกและต้นยุคครีเทเชียส (ประมาณ 135 ถึง 110 ล้านปีมาแล้ว) ในพื้นที่กว้างใหญ่ตั้งแต่ทวีปยุโรป ไปจนถึงตอนเหนือของทวีปแอฟริกา และเอเชียตะวันออก

กิเดียน แมนเทล แพทย์และนักธรณีวิทยาชาวอังกฤษ ค้นพบอิกัวโนดอนเมื่อ พ.ศ. 2365 (ค.ศ. 1822) นับเป็นไดโนเสาร์ชนิดแรก ๆ ที่พบ และมีรายงานทางวิทยาศาสตร์เผยแพร่ในสามปีต่อมา ที่ตั้งชื่อว่าอิกัวโนดอนเพราะฟันของมันคล้ายกับฟันของอิกัวนา และเป็นหลักฐานชิ้นแรกที่แสดงว่าไดโนเสาร์พัฒนามาจากสัตว์เลื้อยคลาน 

อิกัวโนดอนเป็นสิ่งมีชีวิตสกุลที่มีขนาดใหญ่และพบกระจัดกระจายอยู่เป็นบริเวณกว้างมากที่สุดเมื่อเทียบกับสิ่งมีชีวิตวงศ์เดียวกัน ลำตัวของมันยาวกว่า 10 เมตร เมื่อยืดตัวขึ้นจะมีความสูง 5 เมตร หนัก 4-5 ตัน สันนิษฐานว่าอิกัวโนดอนเคลื่อนที่โดยใช้ขาทั้ง 4 ขา แต่ก็อาจเดินได้โดยใช้เพียงสองขา มือที่ขาหน้าของอิกัวโนดอนมี 5 นิ้ว หัวแม่มือแข็งแรงและชี้ขึ้นตั้งฉากกับฝ่ามือ ซากดึกดำบรรพ์และรอยเท้าที่พบทำให้เชื่อว่าอิกัวโนดอนมักอยู่เป็นฝูง
# สัณฐานวิทยา
สัณฐานวิทยา  (Morphology) {สัน-ถาน-วิด-ทะ-ยา} อาจหมายถึง
 สัณฐานวิทยา (นิทานพื้นบ้าน) (Morphology) ว่าด้วยรูปแบบโครงเรื่องของนิทานพื้นบ้าน
 คณิตสัณฐานวิทยา (Mathematical morphology) ว่าด้วยรูปแบบตามหลักทฤษฎีแลตติก เพื่อประมวลผลเป็นรูปภาพในคอมพิวเตอร์
 สัณฐานวิทยา (ดาราศาสตร์) (Morphology) ว่าด้วยรูปทรงของเทหวัตถุทางดาราศาสตร์ เช่น เนบิวลา กาแล็กซี
 ธรณีสัณฐานวิทยา (Geomorphology) ว่าด้วยลักษณะและโครงสร้างของพื้นผิวโลก
 สัณฐานวิทยาแม่น้ำ (River morphology ว่าด้วยการเปลี่ยนแปลงของแม่น้ำลำธาร
 สัณฐานวิทยา (วิทยาโลหะ) (Morphology (metallurgy) ว่าด้วยโครงสร้างจุลภาคของโลหะ
 สัณฐานวิทยา (ชีววิทยา) (Morphology) ว่าด้วยรูปร่าง รูปพรรณและโครงสร้างของสิ่งมีชีวิตหรือส่วนของสิ่งมีชีวิต เช่น ลักษณะของดอกไม้ หรือ การจัดเรียงตัวของใบไม้
 สัณฐานวิทยา (สถาปัตยกรรมศาสตร์) (Morphology) ว่าด้วยรูปทรงอาคารและการก่อสร้าง
 การวิเคราะห์ทางสัณฐานวิทยา (Morphological analysis) ว่าด้วยวิธีทั่วไปในสร้างแบบจำลองไม่จำกัดปริมาณ
 วิทยาหน่วยคำ (Morphology) ว่าด้วยโครงสร้างภายในของคำในทางภาษาศาสตร์
# ท่าอากาศยานนานาชาติฟิลาเดลเฟีย
ท่าอากาศยานนานาชาติฟิลาเดลเฟีย  เป็นท่าอากาศยานหลักที่บริการเมืองฟิลาเดลเฟีย ด้วยจำนวนผู้โดยสาร 31.7 ล้านคนต่อปี ท่าอากาศยานนี้จึงเป็นท่าอากาศยานที่พลุกพล่านที่สุดเป็นอันดับที่ 20 ของสหรัฐ ใน ค.ศ. 2019 ท่าอากาศยานนี้ได้บริการผู้โดยสาร 33,018,886 คน ซึ่งเป็นจำนวนมากที่สุดในประวัติศาสตร์ท่าอากาศยาน 

ท่าอากาศยานฟิลาเดลเฟียตั้งอยู่ที่เมืองฟิลาเดลเฟีย รัฐเพนซิลเวเนีย และเป็นท่าอากาศยานที่ใหญ่ที่สุดของรัฐAirports Council International  Final statistics for 2005 traffic movements อยู่ห่างจากย่านกลางเมือง 11 กิโลเมตร (7 ไมล์) และมีสายการบิน 25 สายซึ่งให้บริการเที่ยวบินเกือบ 500 เที่ยวต่อวัน ไปยังจุดหมายปลายทางมากกว่า 130 แห่งทั่วโลก

 อาคารผู้โดยสาร และสายการบิน 
 อาคารเทียบเครื่องบิน เอ ฝั่งตะวันตก 
 ฟรอนเทียร์แอร์ไลน์
 ยูเอสแอร์เวย์
 ลุฟต์ฮันซา
 แอร์จาเมกา
 แอร์ฟรานซ์

 อาคารผู้โดยสาร เอ ฝั่งตะวันออก 
 บริติช แอร์เวย์
 มิดเวสต์แอร์ไลน์
 มิดเวสต์คอดนเนคชั่น ให้บริการโดย สกายเวสต์
 ยูเอสเอ 3000
 ยูเอสแอร์เวย์
 อเมริกันแอร์ไลน์
 อเมริกันคอนเนคชั่น ให้บริการโดย โขตโกวแอร์ไลน์
 อเมริกันคอนเนคชั่น ให้บริการโดย ทรานส์ สเตทส์ แอร์ไลน์
 กาตาร์แอร์เวย์

 อาคารผู้โดยสาร บี และซี 
 ยูเอสแอร์เวย์
 ยูเอสแอร์เวย์ ให้บริการโดย อเมริกันเวสต์แอร์ไลน์
 ยูเอสแอร์เวย์เอกซ์เพรส ให้บริการโดย รีพับบลิกแอร์ไลน์

 อาคารผู้โดยสาร ดี 
 คอนติเนนตัล แอร์ไลน์
 คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
 เซาท์เวสต์แอร์ไลน์
 ยูไนเต็ดแอร์ไลน์
 ยูไนเต็ดเอกซ์เพรส ให้บริการโดย เมซาแอร์ไลน์
 ยูไนเต็ดเอกซ์เพรส ให้บริการโดย ทรานส์ สเตทส์ แอร์ไลน์
 แอร์แคนาดา
 แอร์แคนาดาแจ๊ซ
 แอร์ทรานแอร์เวย์

 อาคารผู้โดยสาร อี 
 เดลต้า แอร์ไลน์
 เดลต้าคอนเนคชั่น ให้บริการโดย คอมแอร์
 เดลต้าคอนเนคชั่น ให้บริการโดย ฟรีดอมแอร์ไลน์
 เซาท์เวสต์แอร์ไลน์
 นอร์ธเวสต์แอร์ไลน์
 นอร์ธเวสต์แอร์ลิงก์ ให้บริการโดย พินนาเคิลแอร์ไลน์

 อาคารผู้โดยสาร เอฟ 
 ยูเอสแอร์เวย์
 ยูเอสแอร์เวย์เอกซ์เพรส ให้บริการโดย โชโตโกวแอร์ไลน์
 ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
 ยูเอสแอร์เวย์เอกซ์เพรส ให้บริการโดย เพียดมอนต์แอร์ไลน์
 ยูเอสแอร์เวย์เอกซ์เพรส ให้บริการโดย แอร์วิสคอนซิน

สถิติ
จราจรรายปี
+ การเคลื่อนตัวของผู้โดยสารรายปีที่ PHL ค.ศ. 2001 ถึงปัจจุบัน ปี ผู้โดยสาร ปี ผู้โดยสาร20212,669,600 (ถึงเดือนมีนาคม)201030,775,961 202011,865,006200930,669,564 201933,018,886200831,834,725 201831,691,956200732,211,439 201729,585,754200631,768,272 201630,155,090200531,495,385 201531,444,403200428,507,420 201430,740,242200324,671,075 201330,504,112200224,799,470 201230,252,816200124,553,310 201130,839,175
# เดอะคอลเลกเตอส์ซีรีส์ ชุดที่ 1
เดอะคอลเลคเตอส์ซีรีส์ ชุดที่ 1  คืออัลบั้มรวบรวมเพลงของเซลีน ดิออน เป็นอัลบั้มภาษาอังกฤษที่ 8 และเป็นอัลบั้มที่ 27 ในทั้งหมด (รวมอัลบั้มภาษาฝรั่งเศส) วางจำหน่ายวันที่ 23 ตุลาคม พ.ศ. 2543 อัลบั้มนี้ใช้ชื่อใหม่ว่า Tout en amour  (แปลว่า All in Love) ซึ่งจำหน่ายในประเทศฝรั่งเศส

 รายละเอียดอัลบั้ม 
The Collector's Series Volume One เป็นอัลบั้มรวมเพลงของเซลีน ดิออน รวมไปถึงรวมเพลงที่หาฟังได้ยากของเซลีน ดิออนในเพลงที่ไม่ใช่ภาษาอังกฤษ The Collector's Series Volume One ประกอบด้วย "The Power of the Dream" เพลงจากงานพิธีเปิดกีฬาโอลิมปิก ปี พ.ศ. 2539 (โอลิมปิกฤดูร้อน) และเพลงในภาษาฝรั่งเศส สเปน และญี่ปุ่น รวมไปถึงเพลงยอดนิยมอย่าง "Where Does My Heart Beat Now," "Only One Road," "Falling into You," "The Reason" และ "That's the Way It Is."

Tout en amour เป็นฉบับจำกัด วางแผงในฝรั่งเศส พร้อมด้วย 12 โปสการ์ด พร้อมด้วยภาพที่ไม่เคยวางจำหน่ายของเซลีน ดิออน

 รายชื่อเพลง 
#ชื่อเพลงผู้ประพันธ์ความยาว 1.  "The Power of the Dream"  L. Thompson, D. Foster, Babyface  4:31 2.  "Where Does My Heart Beat Now"  R. W. Johnson, T. Rhodes  4:33 3.  "Us"  B. Pace  5:46 4.  "The Reason"  C. King, M. Hudson, G. Wells  5:01 5.  "Seduces Me"  D. Hill, J. Sheard  3:46 6.  "With This Tear"  Prince  4:12 7.  "Falling into You"  B. Steinberg, R. Nowels, M. C. D'Ubaldo  4:18 8.  "Pour Que Tu M'Aimes Encore"  J.J. Goldman  4:14 9.  "Un Garçon Pas Comme Les Autres (Ziggy)"  L. Plamondon, M. Berger  2:59 10.  "Be the Man" (Japanese version)  D. Foster, R. Yukawa  4:39 11.  "Tell Him" (with Barbra Streisand)  L. Thompson, W. Afanasieff, D. Foster  4:52 12.  "The Prayer" (with Andrea Bocelli)  D. Foster, C. Bayer Sager, A. Testa, T. Renis  4:30 13.  "Sola Otra Vez"  E. Carmen, S. Rachmaninoff, M. Benito  5:12 14.  "Amar Haciendo el Amor"  B. Mann, D. Rich, M. Benito  4:11 15.  "Only One Road"  P. Zizzo   4:48 16.  "That's the Way It Is"  M. Lundin, M. Martin, A. Carlsson   4:01 Japanese Bonus Track 17.  "When I Fall in Love" (with Clive Griffin)  E. Heyman, V. Young  4:20

 ชาร์ต 
ประเทศอันดับสูงสุดจำนวนสัปดาห์ระดับยอดขายฝรั่งเศส1 (1w)13Gold155,300แคนาดา417-100,000กรีซ5n/an/an/a สวิตเซอร์แลนด์1215Gold25,000 ญี่ปุ่น135Gold100,000 เนเธอร์แลนด์1511Gold40,000 ออสเตรีย1612-n/a นิวซีแลนด์276Gold7,500เยอรมัน2811Gold150,000 สหรัฐอเมริกา2817Gold879,555 ไอร์แลนด์298n/an/a ฮังการี303Gold10,000 สหราชอาณาจักร308-n/aBelgium Flanders334n/an/aBelgium Wallonie348n/an/a อิตาลี354-n/aฟินแลนด์393-n/a ออสเตรเลีย519-n/aแม็กซิโกn/an/aGold75,000

The Collector's Series Volume One ไม่ได้รับรองใน 1 ประเทศ:

 Canada - ควรรับรองเป็น Platinum (100,000)
# ไม้จิ้มฟัน
right|thumb|ไม้จิ้มฟัน พร้อมไหมขัดฟัน ในชิ้นเดียวกัน
ไม้จิ้มฟัน คือชิ้นไม้หรือพลาสติกหรือวัสดุอื่น ลักษณะเป็นแท่งสั้น ๆ ขนาดเล็ก มีปลายแหลมหนึ่งหรือสองข้าง เป็นอุปกรณ์เพื่อใช้กำจัดเศษอาหารหรือสิ่งสกปรกตามซอกฟัน โดยเฉพาะหลังรับประทานอาหาร ในประเทศไทยไม้จิ้มฟันมักทำมาจากไม้ไผ่ โดยการฝานไม้ไผ่ให้บาง ตัดพอดีชิ้น สุดท้ายลับและเหลาให้คม ปัจจุบันมักผลิตโดยเครื่องจักร

 ประวัติ 
ไม้จิ้มฟันอาจจะเป็นอุปกรณ์ทำความสะอาดฟันที่เก่าแก่ที่สุด ในหลายวัฒนธรรมต่างก็รู้จักและใช้ไม้จิ้มฟัน ก่อนที่แปรงสีฟันจะถูกประดิษฐ์ขึ้น ผู้คนรู้จักการใช้ชิ้นไม้ที่แข็งหรืออ่อนเพื่อทำความสะอาดฟัน ไม้จิ้มฟันที่ผลิตจากทองสำริดถูกค้นพบในสุสานก่อนประวัติศาสตร์ ทางตอนเหนือของประเทศอิตาลีและทางตะวันออกของเทือกเขาแอลป์ รวมถึงในอารยธรรมเมโสโปเตเมีย

ไม้จิ้มฟันที่ผลิตจากทองและไม้ยางเรซินถูกค้นพบในสถานที่ที่เคยเป็นจักรวรรดิจีนมาก่อน และในคริสต์ศตวรรษที่ 9 มีการผลิตไม้จิ้มฟันให้มีความหรูหรา เช่นทำจากโลหะมีค่า วาดลวดลายให้วิจิตรบรรจง และมีการเคลือบให้เงางามคงทน

ในปี ค.ศ. 1859 เบนจามิน แฟรงคลิน สเตอร์เตแวนท์ ได้จดสิทธิบัตรสหรัฐเลขที่ 26627https://patentimages.storage.googleapis.com/1d/93/89/6a0ea814719a1a/US26627.pdf สำหรับวิธีการปอกท่อนไม้เป็นแผ่นบาง (วีเนียร์) และ ค.ศ. 1863 ได้จดสิทธิบัตรสหรัฐเลขที่ 38768https://patentimages.storage.googleapis.com/e3/e2/0a/6b842655f455da/US38768.pdf สำหรับการตัดแผ่นบางนั้นออกเป็นชิ้นเล็กมีจุดประสงค์เพื่อนำมาทำหมุดตอกรองเท้า แต่ชาลส์ ฟอร์สเตอร์ นักธุรกิจชาวบอสตันได้ขอซื้อสิทธิจากสเตอร์เตแวนท์ เพื่อนำมาดัดแปลงผลิตไม้จิ้มฟัน ประมาณปี 1867 เขาได้เปิดโรงงานผลิตไม้จิ้มฟันแบบเหลี่ยมด้วยเครื่องจักรขึ้นเป็นครั้งแรกในโลกที่บอสตันและต่อมาย้ายไปยังรัฐเมน ที่มีไม้เบิร์ชคุณภาพดีอยู่มากเมื่อ ค.ศ. 1870 หลังจากนั้น ชาลส์ ฟรีแมน ผู้ทำงานกับฟอร์สเตอร์ได้จดสิทธิบัตรเครื่องจักรและผลิตภัณฑ์ไม้จิ้มฟันแบบกลมขึ้นเป็นครั้งแรก เมื่อปี ค.ศ. 1891 ดังนั้นจึงเป็นความเข้าใจผิดที่เผยแพร่กันว่า ค.ศ. 1872 ซิลาส โนเบิลและเจ. พี. คูลีย์ได้จดสิทธิบัตรเครื่องผลิตไม้จิ้มฟันเครื่องแรกของโลกHistorical note ซึ่งเป็นสิทธิบัตรการปรับปรุง (improvement) เท่านั้น เนื่องจากชาลส์ ฟอร์สเตอร์ได้ทำการผลิตไม้จิ้มฟันด้วยเครื่องจักรมาหลายปีก่อนหน้านั้นแล้ว24 มีนาคม 1891 ครบรอบสิทธิบัตรไม้จิ้มฟัน

สิ่งประดิษฐ์สุดมินิมอล

ในทุกวันนี้ ไม้จิ้มฟันไม่ค่อยเป็นที่ยอมรับในศาสตร์ทันตกรรมสมัยใหม่ การใช้ไหมขัดฟันหรือแปรงสีฟันเป็นสิ่งที่ทันตแพทย์แนะนำ อย่างไรก็ตาม ด้วยเหตุที่การพัฒนาเทคโนโลยีการผลิตไม้จิ้มฟันยังมีความสำคัญอยู่ ไม้จิ้มฟันจึงยังคงเป็นที่นิยมต่อใครหลาย ๆ คน
# โลหะมีค่า
โลหะมีค่า  เป็นกลุ่มโลหะที่มีมูลค่าทางเศรษฐกิจสูงกว่าโลหะทั่วไป ส่วนใหญ่ไม่ค่อยทำปฏิกิริยารีดอกซ์ เป็นโลหะหายาก นิยมทำเป็นเครื่องประดับ เช่น เงิน ทองคำ แพลทินัม โรเดียม อิริเดียม ออสเมียม รีเนียม รูทีเนียมBuying Gold Bullion

โลหะมีค่าที่มีมูลค่าด้านเศรษฐกิจสูงที่สุดหรือราคาแพงที่สุดคือ โรเดียม ซึ่งราคาสูงกว่าทองคำประมาณ 10 เท่า มีจุดหลอมละลายสูงโลหะมีค่าในการทำเครื่องประดับ

  ดูเพิ่ม 
 โลหะมีสกุล
# จิ้มก้อง
จิ้มก้อง (進貢) หมายถึง การเจริญทางพระราชไมตรีด้วยการถวายเครื่องราชบรรณาการ จิ้มก้อง เป็นคำจากภาษาจีน จิ้ม (進) แปลว่า ให้ ก้อง (貢) แปลว่า ของกำนัล
ในการทำการค้ากับจีนในสมัยโบราณ พ่อค้ามักจะนำของกำนัลไปให้เพื่อขอความสะดวกในการทำมาค้าขายกับพระเจ้ากรุงจีน แต่จีนมักถือว่าผู้ที่มาจิ้มก้องเป็นผู้ที่มาสวามิภักดิ์ขอเป็นเมืองขึ้นเมื่อมีของกำนัลมาให้ นอกจากจีนจะให้ความสะดวกในการค้าแล้ว พระเจ้ากรุงจีนยังตอบแทนด้วยของกำนัลอย่างมากมายกลับมาด้วย พ่อค้าไทยจึงนิยมไปจิ้มก้อง 

ขุนวิจิตรมาตรา ให้ความหมายของจิ้มก้อง หรือ จินก้ง ว่าเป็นคำภาษาจีน บางทีใช้คำว่า ก้อง คำเดียว เป็นความหมายต่างๆ อาทิ ทวงก้อง หมายความว่า ทวงส่วย มาก้อง หมายความว่า มาส่งส่วยฐานเป็นเมืองขึ้น หรือมาขอเป็นเมืองขึ้น เมืองก้อง หมายถึง เมืองขึ้นหรือเมืองส่วย และจิ้มก้อง ก็เรียกว่า ส่งส่วย ภาษาอังกฤษเรียกว่า Tribute กาญจนาคพันธุ์. คอคิดขอเขียน. กรุงเทพฯ :ห้างหุ้นส่วนจำกัดรวมสาสน์,2513, หน้า 267

นอกจากจิ้มก้องแล้ว บางครั้งไทยยังมา ขอหอง (封) คือการที่ให้จีนแต่งตั้งเจ้าแผ่นดินที่เพิ่งขึ้นมาครองบัลลังก์ ให้มีตำแหน่งเป็นอ๋อง (王) บางทีจึงเรียกว่า จิ้มก้องขอหอง

 ธรรมเนียมการจิ้มก้องกับจีน 
การจิ้มก้องเป็นสิ่งที่เกี่ยวข้องผูกพันกันมาโดยตลอด เป็นเจตคติที่ยึดถือปฏิบัติตามบุราณราชประเพณี แต่หากได้เกิดมีลักษณะการแลกเปลี่ยนสินค้ากันขึ้น เนื้อแท้แล้วเป็นการหวังประโยชน์ต่อกันทางด้านการค้าเสียมากกว่า

ขนบธรรมเนียมการจิ้มก้องนอกจากจะกระทำได้โดยพระมหากษัตริย์แล้วคณะทูตานุทูตจากดินแดนโพ้นทะเลก็ยังสามารถกระทำการค้าขายส่วนตัวได้ด้วย ในช่วง 270 ปีเศษของราชวงศ์หมิง (เหม็ง) จีนส่งคณะทูตมายังกรุงศรีอยุธยา 19 ครั้ง ส่วนกรุงศรีอยุธยามีคณะราชทูตไปประเทศจีน 110 ครั้ง และบรรดาสินค้าส่วนตัวที่ผู้ส่งเครื่องราชบรรณาการนำติดเข้าไปนั้น รัฐบาลราชวงศ์หมิงก็ยังผ่อนปรน มิได้เรียกเก็บภาษีผ่านด่านแต่ประการใด พิมพ์ประไพ พิศาลบุตร. สำเภาสยาม : ตำนานเจ๊กบางกอก. กรุงเทพฯ : นานมีบุ๊ค, 2544, หน้า 50 

 ประวัติ 
จิ้มก้อง จากที่มีการบันทึกเริ่มมีตั้งแต่สมัยพ่อขุนรามคำแหงมหาราช ส่งทูตไปเจริญพระราชไมตรีกับพระเจ้าหงวนสีโจ๊วฮ่องเต้ (กุบไลข่าน) และก็มีบรรดาผ้าผ่อนแพรพรรณ เป็นเครื่องราชบรรณาการ ไปจิ้มก้องด้วย

การค้าในระบบจิ้มก้องอย่างเป็นทางการระหว่างจีนกับสยาม สะดุดหยุดลงกลางคริสต์ศตวรรษที่ 17 เมื่อราชวงศ์ชิง (แมนจู) ที่เพิ่งสถาปนาขึ้นใหม่ ประกาศห้ามชาวจีนออกทะเล เพื่อหวังป้องกันมิให้พวกคนเหล่านี้หลบหนีออกนอกประเทศ และต้องการปราบปรามพวกกลุ่มต่อต้านที่ต้องการล้มล้างราชวงศ์ชิง กอบกู้ราชวงศ์หมิง
ใน ค.ศ. 1664 ต้นแผ่นดินสมเด็จพระนารายณ์มหาราช อันตรงกับปีที่ 3 จักรพรรดิคังซี ราชวงศ์ชิง เมื่อสยามส่งทูตไปจิ้มก้องตามธรรมเนียมปฏิบัติแต่เดิมมา ราชสำนักจีนปฏิเสธไม่รับของกำนัล และ ประกาศห้ามมิให้ผู้ใดรับของกำนัลจากต่างประเทศ การค้าระหว่างไทยกับจีนจึงหยุดชะงักไป 8 ปี จนต่อมาอีก 3 ปี จึงกลับมามีความสัมพันธ์อันดีต่อกันเหมือนเดิม

จิ้มก้องนั้น ได้สะดุดหยุดลง พระบาทสมเด็จพระจอมเกล้าฯ รัชกาลที่ 4 ทรงส่งบรรณาการไปจีนเป็นครั้งสุดท้ายเมื่อปี พ.ศ. 2396 หรือ ค.ศ. 1853 จี. วิลเลียม สกินเนอร์ กับสังคมจีนในประเทศไทย

 เครื่องราชบรรณาการของสยามในยุคนั้น 
เครื่องราชบรรณาการที่สยามส่งให้จีน ได้แก่ ช้าง งาช้าง จันทน์หอม พริกไทย นกแก้ว นกยูง รงทอง ขี้ผึ้งขาว กำมะถัน มหาหิงคุ์ เปลือกสมุลแว้ง กรักขี เปลือกสีเสียด กานพลู มดยอบ จันทน์ชะมด จันทน์เทศ กระวานขาว ผลกระเบา ฝาง พรมลิอูด ผ้าโมรีแดง ฯลฯ

ส่วนสิ่งที่จีนจัดมอบให้สยาม ได้แก่ เครื่องลายคราม ผ้าแพรโล่ต่วน แพรกิมต่วน เป็นต้น
# อิทธิบาท 4
อิทธิบาท หรือ อิทธิบาท 4 เป็นธรรมะในพระพุทธศาสนา หมายถึง หนทางสู่ความสำเร็จ  คุณเครื่องให้ถึงความสำเร็จ วิธีให้สำเร็จสมประสงค์ คุณธรรมที่นำไปสู่ความสำเร็จ มี 4 ประการ คือ

1. ฉันทะ Passion(ความพอใจ) คือ ความรักในสิ่งที่ทำ มีความสุขกับสิ่งที่ทำ การเห็นคุณค่าในสิ่งที่ทำ 

2. วิริยะ Grit(ความเพียร) คือ ขยันหมั่นเพียร ความพยายาม เข้มแข็ง อดทน ความสม่ำเสมอ ไม่ท้อถอย ทำให้เกิดความชำนาญ

3. จิตตะ Fogus(ความตั้งใจ) คือ ตั้งใจทำสิ่งนั้นให้ดีที่สุด มุ่งมั่น ทำให้มีคุณภาพ ละเมียดละไม ประณีต ละเอียด สมบูรณ์ มีสมาธิ มีสติ ไม่ประมาท ต่องานที่ทำ ไม่สะเพร่า ไม่หละหลวม รอบคอบ ทำให้ผลงานออกมาดี

4. วิมังสา Revision(พิจารณาใคร่ครวญ) คือ ความไตร่ตรอง พินิจ วิเคราะห์ ทดลอง ตรวจสอบ พัฒนา แก้ไข ปรับปรุง คิดค้น วางแผน วัดผล สิ่งนั้นทำให้ดีที่สุด ทำให้พัฒนาตลอดเวลา ดียิ่งๆขึ้นไปเสมอ

เป็นธรรมที่เชื่อว่าสามารถทำให้ผู้ประพฤติปฏิบัติมีอายุยืนยาวอยู่ได้ตลอดอายุขัย ดังพุทธพจน์ที่พระพุทธเจ้าตรัสกับพระอานนท์ ในตอนที่มารมาอารธนาให้ปลงอายุสังขาร ใน มหาปรินิพพานสูตร ว่า “อิทธิบาท 4 อันผู้ใดผู้หนึ่งเจริญแล้ว ทำให้เป็นดุจยานทำให้เป็นที่ตั้ง ให้ตั้งมั่นแล้ว อบรมแล้ว ปรารภดีแล้ว ผู้นั้นเมื่อจำนงอยู่ พึงดำรงอยู่ตลอดกัป หรือเกินกว่ากัป”

กัปในพุทธพจน์นี้ หมายถึง อายุกัป คืออายุขัยของมนุษย์ในช่วงเวลานั้น ซึ่งในครั้งพุทธกาล อายุขัยมนุษย์คือ 100 ปี ยิ่งกว่ากัป คือ 120 ปี นั่นคือถ้าพระอานนท์อาราธนาไว้ในตอนนั้น พระพุทธเจ้าจะมีอายุ 100 ปี หรือ 120 ปี
# ลอเรไล
ลอเรไล (อังกฤษ: Lorelai) เป็นตัวละครจากเกมเก็นโซซุยโคเด็น ปรากฏตัวในภาค I, II และ V และเป็นนักล่าสมบัติโดยเฉพาะสมบัติของซินดรา

 ข้อมูลส่วนตัว 
ชื่อ: ลอเรไล 
ดวงดาวประจำตัว:จิคัตสึ (Chikatsu)
บ้านเกิด: โซล-ฟาเลนา  (Sol-Falena) 
อายุ: 16 ปี (ซุยโคเด็นภาค V), 25 ปี (ซุยโคเด็นภาค I), 28 ปี (ซุยโคเด็นภาค II)  
เผ่าพันธุ์: มนุษย์
รูนที่ถือครอง: ไม่ปรากฏ 
ครอบครัว: คิลลี่ ซไวก์(ทั้งสองเป็นเพื่อนนักล่าสมบัติ)
สถานะ: นักล่าสมบัติ 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามรูนแห่งประตู, สงครามรวบรวมแผ่นดินดูนัน, สงครามกลางเมืองในฟาเลน่า 

 ประวัติ 
1ในนักล่าสมบัติจากฟาเลน่าที่กำลังเสาะหาสมบัติของซินดราอยู่ ลอเรไลเป็นคนดื้อรั้น ชอบเอาชนะและเห็นแต่ผลประโยชน์ นอกจากนั้นยังเป็นคนที่เชี่ยวชาญอาวุธทุกประเภทและมักจะทำงานร่วมกับคนอื่นเสมอ แต่มีเงื่อนไขคือคนๆนั้นต้องเป็นคนที่แข็งแกร่งกว่าเธอเท่านั้น 
เพราะเธอคิดว่าหากเป็นคนที่อ่อนแอกว่าเธอแล้ว คนๆนั้นจะมาขัดแข้งขัดขาเธอเปล่าๆ 

ก่อนสงครามกลางเมืองในฟาเลน่า เธอและคิลลี่ได้เข้าไปในโบราณสถานซินดราในป่าสายันต์ทางทิศตะวันตกของฟาเลน่า ทั้งสองก็ได้ติดอยู่ในห้องๆหนึ่งเพราะกับดักของซินดรา แต่เมื่อเวลาผ่านไป กลุ่มของวิกกี้ในภาคไกเด็นก็ได้เดินทางด้วยการเทเลพอตย้อนอดีตมาถึง พร้อมกับโบนาพาทที่เจาะห้องเป็นรูจนทั้งสองสามารถออกมาได้
จากเหตุการณ์ที่เกิดขึ้น ลอเรไลรู้สึกแปลกใจและรับไม่ได้ที่ตัวประหลาดแบบนั้นช่วยเธอออกมา เธอจึงบอกคิลลี่ว่าอย่าพูดเรื่องที่เกิดขึ้นนี้อีกเป็นเด็ดขาด 

หลังจากนั้นลอเรไลได้ร่วมงานกับนักวิชาการซไวก์และติดตามกลุ่มขององค์ชายเฟรอาดัวร์ต่อ เนื่องจากองค์ชายนั้นเก่งกว่าตน
หลังจากที่เธอ ซไวก์และองค์ชายเฟรอาดัวร์ได้เข้าไปในซากโบราณสถานซินดราหน้าทะเลสาบเซราสและกลับออกมา ลอเรไลได้พบกับวิกกี้อีกครั้งหนึ่ง แต่เธอก็ต้องแปลกใจเพราะดูเหมือนว่าวิกกี้จะจำเธอไม่ได้แล้ว

หลังจากจบสงครามกลางเมืองในฟาเลน่าและซากโบราณสถานได้ถูกค้นพบ เธอได้เดินทางไปยังสกาเล็ดมูนเพื่อสืบหาข้อมูลใหม่ๆพร้อมเปลี่ยนอาวุธจากแส้เป็นธนู ลอเรไลได้มีส่วนร่วมในสงครามรูนแห่งประตู และหลังจากจบสงครามเธอก็ได้เปลี่ยนอาวุธจากธนูเป็นง้างที่ได้รับมาจากคิร์เค ลอเรไลได้ออกไปหาข้อมูลต่างๆอีกครั้งและกลับมายังเกรนมินสตาร์อีกพร้อมเจอกับเจอริโอกับคิลลี่ เธอจึงตัดสินใจเข้าร่วมสงครามรวบรวมแผ่นดินดูนัน

หลังจากจบสงคราม ลอเรไลได้ออกเดินทางไปยังคานาคันและพยายามที่จะเอาชนะคิลลี่เกี่ยวกับความลับของซินดราให้ได้

 วิธีการนำเป็นพวก 
ซุยโคเด็นภาค I หลังจากได้ฐานทัพแล้ว ให้คุยกับเธอที่หน้าโรงแรมเมือง Kouan โดยตัวเอกต้องมีเลเวลมากว่า 25 
ซุยโคเด็นภาค II คุยกับเธอที่เมืองเกรนมินสตาร์ 
ซุยโคเด็นภาค V เข้ามาเป็นพวกโดยอัตโนมัติ